Lennukis võib mobiiliga rääkida ja internetis surfata
Hiljuti teatas ka Tallinnasse lendav lennufirma Norwegian, et hakkab juba selle aasta jooksul oma lennukites võimaldama mobiilikõneid ja interneti kasutamist.
Lennukis mobiili ja interneti kasutamine on tekitanud lennufirmade vahel korraliku võidujooksu. Samasugused lubadused on välja käinud seejärel mitmed teisedki tuntud kompaniid, näiteks odavlennufirma Ryanair, Austraalia kompanii Qantas ja Prantsusmaa lennufirma Air France.
Kõige kaugemale on seni jõudnud Air France. Esialgu lubab Prantsuse lennufirma küll ainult SMS-ide saatmist ja andmesidet, kuid kolme kuu pärast peaks saama mobiiliga ka helistada. Pakkumine on küll limiteeritud: ainult Euroopa-sisesed lennud, vaid Airbus A-318 pardal ja siis, kui lennuk tõused 3000 meetrist kõrgemale. Ent algatuseks on seegi päris hea uudis!
Autor: Evelin Org
Sekretär.ee toetajad: